狼具有社會性，基本嘅社會單位係一公一乸嘅狼掕住佢哋嘅未成年仔女。一個典型嘅狼群會有一家狼，包括5至11隻狼，當中兩隻成年，三至六隻有返咁上下大但未成年，再加埋一至三隻幼狼，而有陣時會有兩至三個噉嘅狼家庭組合埋一齊成一個狼群，而有記錄指有狼群可以大到有成42隻狼咁多，呢種唔同狼家族合作一齊行動嘅情況喺大型有蹄類動物多咗嗰時最常見。